Document ID: 31978L1031

ΟΔΗΓΙΑ ΤΟΥ ΣΥΜΒΟΥΛΙΟΥ της 5ης Δεκεμβρίου 1978 περί προσεγγίσεως των νομοθεσιών των Κρατών μελών περί των αυτομάτων σταθμικών μηχανών διαλογής
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 100,
την πρόταση της Επιτροπής(1),
τη γνώμη της Συνελεύσεως(2),
τη γνώμη της Οικονομικής και Κοινωνικής Επιτροπής(3),
Εκτιμώντας:
ότι στα Κράτη μέλη η κατασκευή ως επίσης και οι λεπτομέρειες ελέγχου των σταθμικών μηχανών διαλογής αποτελούν το αντικείμενο επιτακτικών διατάξεων που διαφοροποιούνται μεταξύ των Κρατών μελών και εμποδίζουν εκ του γεγονότος αυτού τις συναλλαγές αυτών των οργάνων και ότι συνεπώς πρέπει να προωθηθεί η διαδικασία προσεγγίσεως αυτών των διατάξεων-
ότι η οδηγία 71/316/ΕΟΚ του Συμβουλίου της 26ης Ιουλίου 1971 περί προσεγγίσεως των νομοθεσιών των Κρατών μελών περί των κοινών διατάξεων για τα όργανα μετρήσεως και για τις μεθόδους μετρολογικού ελέγχου (4), όπως ετροποποιήθη τελευταία από την οδηγία 72/427/ΕΟΚ(5), προσδιόρισε τις διαδικασίες εγκρίσεως προτύπου ΕΟΚ και αρχικού ελέγχου ΕΟΚ- ότι, συμφώνως προς την οδηγία αυτή, πρέπει να ορισθούν, για τις σταθμικές μηχανές διαλογής ελέγχου, οι τεχνικές προδιαγραφές πραγματοποιήσεως και λειτουργίας τις οποίες πρέπει να πληρούν τα όργανα αυτά για να δύνανται να εισαχθούν, να τεθούν στο εμπόριο και να χρησιμοποιούνται ελευθέρως αφού υποστούν τους ελέγχους και λάβουν τα προβλεπόμενα σήματα και ενδείξεις,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Η παρούσα οδηγία εφαρμόζεται στις αυτόματες σταθμικές μηχανές διαλογής ελέγχου και κατατάξεως. Τα όργανα αυτά ορίζονται στο σημείο 1 του παραρτήματος.
Άρθρο 2
Οι αυτόματες σταθμικές μηχανές διαλογής ελέγχου και κατατάξεως που δύνανται να λάβουν τα σήματα και τις ενδείξεις ΕΟΚ περιγράφονται στο παράρτημα. Οι μηχανές αυτές αποτελούν το αντικείμενο εγκρίσεως προτύπου ΕΟΚ και υπόκεινται στον αρχικό έλεγχο ΕΟΚ.
Άρθρο 3
Τα Κράτη μέλη δεν δύνανται να αρνηθούν, απαγορεύσουν ή περιορίσουν τη διάθεση στην αγορά και τη χρησιμοποίηση των αυτομάτων σταθμικών μηχανών διαλογής ελέγχου και κατατάξεως που είναι εφοδιασμένες με σήμα εγκρίσεως προτύπου ΕΟΚ και με σήμα αρχικού ελέγχου ΕΟΚ για λόγους που αφορούν τις μετρολογικές τους ιδιότητες.
Άρθρο 4
1. Τα Κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν προς την παρούσα οδηγία εντός δεκαοκτώ μηνών από της κοινοποιήσεώς της και ενημερώνουν περί τούτου την Επιτροπή.
2. Τα Κράτη μέλη γνωστοποιούν στην Επιτροπή τις διατάξεις εσωτερικού δικαίου που θεσπίζουν στον τομέα που διέπεται από την παρούσα οδηγία.
Άρθρο 5
Η παρούσα οδηγία απευθύνεται στα Κράτη μέλη.
Έγινε στις Βρυξέλλες, στις 5 Δεκεμβρίου 1978.

Labels: 7
3
16
15